Demà divendres 6 de juliol arranquen les Festes del Carme
05/07/2012

# Demà divendres 6 de juliol arranquen les Festes del Carme

*   05/07/2012
*   [Imprimir](#)
*   Compartir
*    https://www.alaquas.org/documento.asp?id\_do=13318

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13318%2F0&title=Ajuntament%20d%27Alaqu%C3%A0s.%20Premsa.Dem%C3%A0%20divendres%206%20de%20juliol%20arranquen%20les%20Festes%20del%20Carme)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13318/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2012/2/13318/05072012dsc01063_Form_4.jpg)](https://www.alaquas.org/ficheros/documentos/2012/2/13318/05072012dsc01063_Form_10.jpg "<a href='https://www.alaquas.org/ficheros/documentos/2012/2/13318/05072012dsc01063_Form_10.jpg' target=_blank><i class='fa fa-external-link' aria-hidden='true'></i>.Demà divendres 6 de juliol arranquen les Festes del Carme</a>")

Un any més Alaquàs celebrarà les tradicionals Festes del Carme que s'iniciaran demà 6 de juliol amb el pregó a càrrec del torero Vicente Barrera

Demà 6 de juliol s'iniciaran oficialment les Festes del Barri del Carme d' Alaquàs. El torero Vicente Barrera, convidat pels Clavaris del Carme 2012, serà l'encarregat de realitzar el pregó d'inici de festes i donar per inaugurada la programació festiva en honor a la Mare de Déu del Carme a les 20 hores. El passat any i coincidint amb el 50 aniversari de les festes la pregonera va ser la nostra alcaldessa Elvira García.

Els actes commemoratius continuaran el mateix dia 6 de juliol a les 23 hores amb la "Sortida de la Mare de Déu" des de l'església pel recorregut tradicional, que finalitzarà en el domicili de la Clavariessa d'Honor Carmen Serra Sánchez, on pernoctarà i podrà ser visitada per tots els veïns que vulguin mostrar-li la seva devoció.

La programació festiva continuarà al llarg de tot el cap de setmana amb una Discomòbil que donarà començament a les 23.30 hores el dissabte 7 de juliol, en la plaça de la Constitució. Seguiran el diumenge a les 12 hores amb el ja tradicional Concurs de paelles en l'albereda al costat de l'Ambulatori. Completant l'agenda d'actes d'aquest dia amb la Gran Cavalcada que començarà a les 19 hores des de la plaça de la Constitució i acabarà en la mateixa plaça, on es repartiran tones de joguines.

El dilluns 9 de juliol podrem gaudir d'un campionat de futbol 3 en el parc del Rollet, que donarà començament a les 18 hores. A més al llarg de la setmana es durà a cap un campionat de truc i parchis en el carrer Sant Joan de Ribera que començarà el dimecres 11 de juliol a les 19 hores i que finalitzaran el dijous 12 de juliol a les 19 hores en el mateix emplaçament, on es disputaran les finals d'ambdós tornejos. El mateix dia 12 de juliol a les 20:30 hores hi haurà una degustació de sardines a la brasa que es cuinaran en el mateix carrer de Sant Joan de Ribera pel xef sardinero Antonio Melero.

La festivitat central tindrà lloc el segon cap de setmana de la festivitat. El divendres 13 de juliol hi haurà un "Ball per a la tercera edat" que començarà a les 19 hores i finalitzarà a les 21 hores, en el qual s'atorgarà un premi a la millor parella de ball. I continuaran els actes d'aquest dia a les 23:30 hores amb una Grandiosa Macro-Discomòbil que estarà amenitzada per un DJ de reconegut renom, en la qual als assistents els esperaran moltes sorpreses.

Els actes del dissabte 14 de juliol començaran a les 11 hores amb els jocs unflables que s'instal·laran en el carrer Beat Gaspar Bono. I a les 19 hores començarà l'ofrena de flors a la Mare de Déu del Carme per l'itinerari habitual. Seguidament a les 23:30hores continuaran els actes amb un espectacle de varietats per a tots els públics, on podrem gaudir de les actuacions de grans figures del cant espanyol. I els actes d'aquest dia culminaran a continuació amb l'arranjament dels carrers perquè al dia següent puga lluir la Mare de Déu del Carme amb la màxima esplendor.

I les festes es donaran per finalitzades el diumenge 15 de juliol amb una solemne processó en honor a la patrona la Verge del Carme després d'una missa que se celebrarà a les 19 hores i que estarà protagonitzada pels clavarios i clavariesa d'honor i amb l'acompanyament de tots els veïns i veïnes assistents. Com colofó de les festes es dispararà un castell de focs artificials.

Les festes del Barri del Carme d' Alaquàs han estat històricament una de les festes més importants de la ciutat pel significat històric que contenen i per la implicació i il·lusió dels seus veïns i veïnes per mantenir viu aquest barri des del seu esforç col·lectiu. Els Clavarios del Barri del Carme 2012 volen celebrar aquesta festivitat amb l'objectiu de donar a conèixer a tota la població el dinamisme d'aquest barri i la seva gent, que ha contribuït des de la humilitat i el respecte, a la construcció de la ciutat de Alaquàs.